اندروید
اندروید (یونانجا یانی کیشی، انسان، آداما اوخشاری یا رُبات)، (انگلیسجه :Android
) بیر موبایل ایشلتیم سیستمی دیر که گوگل کمپانیسی موبایل لار، تبلتلر، تلوزیون و ساعاتلار اۆچون یاییب و اونلار شرکتین البیر لیگی ایله اندروید ایشلتیم سیستمین جیهازلارینا قورورلار.[۱] اندروید لینوکس چکیردگیندن دوزلینیب و موبایل ایشلتیم سیستم لری آراسیندا ان چون قولاننیر .
ایچیندهکیلر
تاریخ [دَییشدیر]
2005 ـین آقوست آییندا گوگل اندرویدو پالو آلتو کالیفورنیا شهریندن آلدی.اندروید بالاجا بیر شرکتی دیر کی اونون ایلک داشین اندی رابین، ریچ ماینرز، نیک سیرز و کریس وایت قویوب لار. ایلک ده بولار موبایل پلت فرم لارینا مختلف یازیلیملار یازماق ایلهن ایشه باشلاییبلار. اندی رابین بولارین ایش باشچی سی سانیلیر دی کی گوگل آلان دان سونرا مهندس لرین باش قائم مقامی اولدو و اندروید پروژه سینین مسئولو اولدو.[۲] . رابینین باشچیلیغی ایلا اندرویدون لینوکس چکیردگینین یازما پروژه سی باشلاندی و بونون نتیجه سی 2007 ده نوامبرین 5ـینده آچیق موبایللار سندیکا سینن اعلام اولوندو. 34 فعال شرکت پروگرام یازاما، موبایل دۆزلتمه، موبایل اوپراتورلاری و یاریم گچیریجی لر و موبایل ایشلمجیلر، بو سندیکا نین عضولاریدیلار. اولارین آراسیندا بویوک شرکت لرین آدی دا سامسونگ، ال جی ، موتورولا، اچ تی سی، تی-موبایل، ان تی تی دوکومو، اینتل، انویدیا، تگزاس اینسترومنتس، کوالکام، برودکام، تلفونیکا، اسپرینت، ای بی و البته گوگل کیمیلر ده گوزه دییردی.
دسامبرین 9ـوندا اون دؤرد عضو ،سونی اریکسون، اریکسون، توشیبا، ایسور، گارمین، هواوی ، ارم هولدینگزه و باشقالاری بولارا قوشولدو . بویوک شرکت لرین بو سندیکا یا قوشولما لاری بوگۆنه کیمی دوامی وار کی ایسر، آلکاتل، لنوو، شارپ، فاکس کان، ان ای سی، کیوسرا، ان ایکس پی، اس تی-اریکسون، مارول، زد تی ئی و دل اندروید و دستکلیینلر ایچینده واردیلار.
دستکلنن فرمتلر[دَییشدیر]
اندروید ایلک دوروموندا mp3, aac , ogg , amr , midi , mpeg4 , wav , bmp , gif , png , jpg دستکلییر . اندروید Adobe Flash ده آچیر. اندروید GIF حرکت لی فایل لاری دا آچابیلیر.
اندروید داغینتی لاری[دَییشدیر]
گوگلین اوز رسمی آمارینا گؤره کی ژوئن 2015 ده یاییلیب بو شرحنن دی:[۳]
- فرویو (۲٫۲ داغیلیشی): ۰٫۳ درصد
- جینجری برد (۲٫۳ داغیلیشی): ۵٫۶ درصد
- ایس کریم سندویچ (۴٫۵ داغیلیشی): ۵٫۱ درصد
- جلی بین (۴٫۱ و ۴٫۲ و ۴٫۳ داغیلیشی): ۳۷٫۴ درصد
- کیت کت (۴٫۴ داغیلیشی): ۳۹٫۲ درصد
- لولی پاپ (۵٫۰ و ۵٫۱ داغیلیشی): ۱۲٫۴ درصد
kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pbt_Arab pes_Arab pes_Arab prs_Arab